Page:Gospel of Saint John in West-Saxon.djvu/143

, 6] 1. Đā nam Pilatus þone Hǣlend, and swang hyne.

2. And þā þēnas wundon þyrnenne cynehelm, and āsetton hyne on his hēafod, and scrȳddon hyne mid purpuran rēafe;

3. and hī cōmon tō hym, and cwǣdon, Hāl bēo ðū, Iudea Cyning! and hī plætton hyne mid hyra handum.

4. Đā ēode Pilatus eft ūt, and cwæð, Nū ic hyne lǣde hider ūt tō ēow, þæt gē ongyton þæt ic ne funde nānne gylt on him.

5. Þā ēode sē Hælend ūt, and bær þyrnenne cynehelm and purpuran reaf. And [Pilatus] sǣde him, Hēr is mann!

6. Witodlīce þā þā bisceopas and ðā þegnas hine gesāwon, ðā clypodon hig and cwǣdon, Hōh hyne, hōh hyne. Đā cwæð Pilatus tō him, Nime gē hine and hōð; ic ne funde nānne gylt on him.